NORAKSTS

|  |  |
| --- | --- |
| 24.10.2024. | Nr.13/18 |

**dzīvokļa īpašuma augusta ielā 2-7, jelgavā**

**pārdošana atkārtotā izsolē**

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības domes 2024. gada 20. jūnija lēmumu Nr. 7/24 “Dzīvokļa īpašuma Augusta ielā 2-7, Jelgavā atsavināšanas uzsākšana un izsoles noteikumu apstiprināšana”, pārdošanai 2024. gada 2. septembra mutiskā izsolē ar augšupejošu soli tika nodots dzīvokļa īpašums ar kadastra numuru 09009028784 Augusta ielā 2-7, Jelgavā, kas sastāv no dzīvokļa Nr. 7 (telpu grupas kadastra apzīmējums 09000020181001006, viena istaba, krāsns apkure, kopējā platība 23,9 m2) un tam piekrītošajām kopīpašuma 239/3154 domājamām daļām no būvēm (kadastra apzīmējums 09000020181001, 09000020181002, 09000020181003) un zemes (kadastra apzīmējums 09000020181), ar nosacīto cenu (izsoles sākumcenu) 5300,00 *euro* (pieci tūkstoši trīs simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 530,00 *euro* (pieci simti trīsdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz dzīvokļa īpašuma Augusta ielā 2-7, Jelgavā pirmo izsoli pretendenti nepieteicās un Jelgavas valstspilsētas pašvaldības Izsoles komisija 2024. gada 29. augustā pieņēma lēmumu Nr. 9/4 “Dzīvokļa īpašuma Augusta ielā 2-7, Jelgavā izsoles atzīšana par nenotikušu”.

Publiskas personas mantas atsavināšanas likuma (turpmāk - Atsavināšanas likums) 32. panta pirmās daļas 1. punktā noteikts, ka pēc pirmās nesekmīgās izsoles var rīkot otro izsoli ar augšupejošu soli, pazeminot izsoles sākumcenu ne vairāk kā par 20 procentiem.

Jelgavas valstspilsētas pašvaldības īpašuma atsavināšanas komisija 2024. gada 6. septembrī pieņēma lēmumu Nr. 7/10 “Dzīvokļa īpašuma Augusta ielā 2-7, Jelgavā pārdošana atkārtotā izsolē” rīkot dzīvokļa īpašuma Augusta ielā 2-7, Jelgavā, atkārtotu (otro) izsoli ar augšupejošu soli, pazemināt izsoles sākumcenu par 18,86 (astoņpadsmit un 86 desmitdaļas) procentiem un noteikt nosacīto cenu 4300,00 *euro* (četri tūkstoši trīs simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 430,00 *euro* (četri simti trīsdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 32. panta pirmās daļas 1. punktu, Jelgavas valstspilsētas pašvaldības domes 2024. gada 20. jūnija lēmumu Nr. 7/24 “Dzīvokļa īpašuma Augusta ielā 2-7, Jelgavā atsavināšanas uzsākšana un izsoles noteikumu apstiprināšana”, Jelgavas valstspilsētas pašvaldības Izsoles komisijas 2024. gada 29. augusta lēmumu Nr. 9/4 “Dzīvokļa īpašuma Augusta ielā 2-7, Jelgavā izsoles atzīšana par nenotikušu” un Jelgavas valstspilsētas pašvaldības īpašuma atsavināšanas 2024. gada 6. septembra lēmumu Nr. 7/10 “Dzīvokļa īpašuma Augusta ielā 2-7, Jelgavā pārdošana atkārtotā izsolē”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009028784 Augusta ielā 2-7, Jelgavā, kas sastāv no dzīvokļa Nr. 7 (telpu grupas kadastra apzīmējums 09000020181001006, kopējā platība 23,9 m2) un tam piekrītošajām kopīpašuma 239/3154 domājamām daļām no būvēm (kadastra apzīmējums 09000020181001, 09000020181002, 09000020181003) un zemes (kadastra apzīmējums 09000020181), pārdodot to atkārtotā mutiskā izsolē ar augšupejošu soli.
2. Noteikt dzīvokļa īpašuma Augusta ielā 2-7, Jelgavā, pārdošanas nosacīto cenu (izsoles sākumcenu) 4300,00 *euro* (četri tūkstoši trīs simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 430,00 *euro* (četri simti trīsdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Augusta ielā 2-7, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Augusta ielā 2-7, Jelgavā izsoli normatīvajos aktos noteiktajā kārtībā.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 24. oktobrī